Brænder du for ledelse, og kunne du tænke dig at være én af Danmarks deltagere på Juliette Low Seminar (JLS) 2019? WAGGGS’ ledelseskursus, JLS, vender i 2019 tilbage større end nogensinde!

Siden 1932 har JLS skabt fantastiske muligheder, for at unge kvinder kan udvikle deres lederegenskaber i kreative og støttende omgivelser. Seminaret kan bidrage til at udvide dit internationale netværk. I år tager seminaret udgangspunkt i de to emner: at tackle kønsbarrierer inden for ledelse, og hvordan ledelse kan bruges til at skabe positiv forandring.

Juliette Low Seminaret 2019 foregår 13.-20. november over hele verden; 20 forskellige lokationer tilbyder i alt 1000 pigespejdere interesserede i ledelse i at deltage i eventet.

Landene, der afholder JLS i 2019, er:

Australien, Chile, England, Frankrig, Indien, Irland, Madagascar, Maldiverne, Mexico, Nigeria Peru, Polen, Schweiz, Taiwan, Tanzania, Thailand og USA. Arab Region mangler fortsat at annoncere deres lokationer. Du kan holde dig opdateret på nedenstående hjemmeside.

For at deltage skal du:

Være kvinde mellem 20-30 år (pr. 30. november 2019)

Være aktivt involveret i dit korps

Have en central rolle eller være forberedt på at påtage dig lederroller i dit korps

Have lederevner og kunne samarbejde på tværs af kulturer

Være fokuseret på personlig udvikling og læring

Have en grundig viden om din WAGGGS-region

Ikke tidligere have deltaget i et Juliette Low Seminar eller World Leadership Development Programme

Du kan læse mere om Juliette Low Seminaret 2019 her.

Ansøgning

Hvis du har lyst til at repræsentere Danmark på seminaret, så send en ansøgning, hvor du beskriver din motivation og ledelseserfaring til spejderiverden@gmail.com senest d. 14. januar 2019. I din ansøgning skal du desuden prioritere to lokationer for seminaret, som du er interesseret i.

Hvert korps beslutter om og hvor meget de støtter deltagerbetalingen. Kontakt din IC’er hvis du vil vide mere:

DDS: ic@dds.dk

De grønne pigespejdere: ic@pigespejder.dk

Danske baptisters spejderkorps: ic@dbs.dk